cyanic-selkie/wikianc huggingface dataset:
Estados Unidos
Kolonisasyon ng mga Europeo
Sa maagang panahon ng kolonisasyon, maraming nakipamayang Europeo ang nakaranas ng kakulangan sa pagkain, sakit, at pag-atake mula sa mga Katutubong Amerikano. Ang mga katutubong Amerikano ay madalas ding nakikipaglaban sa mga kalapit na tribo at mga Europeo. Gayunpaman, sa maraming pagkakataon, natutuhan ng mga katutubo at mga naninirahan na umasa sa isa't isa. Ang mga nakipamayan ay nakipagkalakalan para sa pagkain at mga balat ng hayop; ang mga katutubo naman para sa mga baril, mga kasangkapan at iba pang kalakal sa Europa. Tinuruan ng mga katutubo ang mga Europeo na magtanim ng mais, sitaw, at iba pang mga pagkain. Nadama ng mga misyonerong Europeo at iba pa na mahalagang "sibilisahin" ang mga Katutubong Amerikano at himukin sila na tularan ang mga gawi at pamumuhay ng mga Europeo pagdating sa agrikultura. Gayunpaman, sa paglawak ng kolonisasyon ng Europa sa Hilagang Amerika, lumikas na lang ang mga Katutubong Amerikano dahil madalas na pinapatay sila sa panahon ng mga alitan. thumb|334x334px|Ang Pinagkaisang Kolonya noong 1775: * Matingkad na Pula = Mga Kolonya ng New England. * Mapusyaw na Pula = Mga Kolonya sa Gitnang Atlantiko. * Kayumangging Pula = Mga Kolonya sa Timog. Ang mga nakipamayang Europeo ay nagsimula ring manguha ng mga Afrikano para gawing alipin sa Amerika sa pamamagitan ng slave trade patawid ng Atlantiko. Dahil sa mabagal na pagkalat ng mga tropikal na sakit at mas mahusay na panggagamot, naging mas mahaba ang buhay ng mga alipin sa Hilagang Amerika kumpara sa Timog Amerika, dahilan ng kanilang mabilis na pagdami. Ang mga pamayanan sa kolonya ay karaniwang hinahati ayon sa relihiyon at moral na kalagayan ng alipin, at ilang mga kolonya nga ang nagpasa ng mga batas na laban at pabor sa isinagawang panukala. Gayunpaman, pagsapit ng ika-18 siglo, ang mga aliping Afrikano na ang pumalit sa mga manggagawang Europeo na walang sahod bilang mga cash crop labor, partikular na sa Katimugang Amerika.
Ang Labintatlong Kolonya (New Hampshire, Massachusetts, Connecticut, Rhode Island, New York, New Jersey, Pennsylvania, Delaware, Maryland, Virginia, North Carolina, South Carolina, at Georgia) na magiging Estados Unidos ng Amerika ay pinangasiwaan ng mga Britano bilang kanilang mga banyagang teritoryo, o nasasakupan. Gayunpaman, lahat ng ito ay may sari-sariling gobyerno at mga halalan na puwedeng pagbotohan ng mga tao. Dahil sa mataas na bilang ng mga ipinanganganak na sanggol, kakaunting namamatay, at matatag na komunidad, naging mabilis ang paglago ng populasyon ng mga kolonya; nahigitan pa nito ang populasyon ng mga katutubong Amerikano. Ang kilusan ng mga nanunumbalik sa Kristiyanismo noong mga dekada ng 1730 at 1740, na tinawag na ang Great Awakening, ang nagpaalab sa interes ng mga tao sa relihiyon at sa karapatan sa malayang pagsamba.
Noong Pitong Taóng Digmaan (1756-1763), tinatawag ding French and Indian War, naagaw ng mga puwersang Britano ang Canada mula sa mga Pranses. Sa pagtatatag ng Lalawigan ng Quebec, ang lalawigang Pranses ng Canada ay pinanatiling hiwalay sa mga lalawigang Ingles ng Nova Scotia, Newfoundland, at ng Labintatlong Kolonya. Hindi kasama ang mga Katutubong Amerikano na nanirahan doon, ang Labintatlong Kolonya ay may populasyong mahigit 2.1 milyon noong 1770, halos isang katlo ng populasyon ng Britanya. Habang may dumarating na mga bagong maninirahan at patuloy sa paglago ang populasyon, iilang mga Amerikano na lamang ang ipinanganganak sa ibang mga bansa noong dekada ng 1770. Ang distansya ng mga kolonya mula sa Britanya ay nagbigay-daan sa pag-unlad ng sariling pamahalaan, pero ang inaasam nilang tagumpay ay nag-udyok sa mga monarko ng Britanya na pana-panahong maghangad na muling igiit ang awtoridad ng hari.
Kasarinlan at Paglawak
Karagdagang Impormasyon: Rebolusyong Amerikano at Pag-aangkin ng mga Teritoryo Para sa Estados Unidos thumb|Deklarasyon ng Kasarinlan, ipininta ni John Trumbull, nagpapakita sa Komite ng Lima na nagpipresenta ng balangkas ng Deklarasyon sa Continental Congress, ika-4 ng Hulyo, 1776.|287x287px|left Ang Digmaang Rebolusyonaryong Amerikano na ipinaglaban ng Labintatlong Kolonya mula sa Imperyo ng Britanya ang unang matagumpay na digmaan sa modernong kasaysayan na isinagawa ng isang di-Europeong pangkat laban sa isang kapangyarihang Europeo. Binuo ng mga Amerikano ang konsepto ng “republikanismo”, kung saan ang gobyerno ay dapat nakasalig sa kapakapanan ng mamamayan ayon sa nakasaad sa kanilang lokal na lehislatura. Ipinatupad ang kanilang “mga karapatan bilang mamamayang Ingles” at ang slogan na “walang buwis kung walang ipinepresenta.” Tinangka ng mga Britano na gawing parliamento ang kanilang imperyo, na nagresulta ng digmaan.
Udyok ng kanilang nagkakaisang desisyon, inilunsad ng Second Continental Congress, isang pagtitipon na binubuo ng Pinagkaisang Kolonya, ang Deklarasyon ng Kasarinlan noong Hulyo 4, 1776; at ang araw na ito ang ipinagdiriwang bilang Araw ng Kalayaan. Noong 1777, ang Articles of Confederation ay nagpanukala ng isang desentralisadong gobyerno na tumagal lang hanggang noong 1789.
Ang California Gold Rush ng 1848-1849 ay nagdulot ng malawakang pagdarayuhan patungong Pacific coast, na humantong sa genocide sa California at paglikha ng karagdagang mga estado sa kanluran. Ang pagbibigay ng mga lupain sa mga puting Europeano bilang bahagi ng Homestead Acts, na halos 10% ng kabuuan ng Estados Unidos, at sa mga pribadong kompanya ng riles at kolehiyo bilang bahagi ng paggagawad ng mga lupain ay lalong nagpaunlad sa ekonomiya. Matapos ang Civil War, ang paggawa ng mga bagong transcontinental railways ay nagpadali sa mga mamamayan na magpalipat-lipat at makipagkalakalan, pero naging madali rin ang panunupil sa mga katutubong Amerikano. Noong 1869, isang bagong Peace Policy ang ipinanukala, na sinasabing magpoprotekta sa mga katutubong Amerikano mula sa mga pang-aabuso, huwag masangkot sa digmaan, at mapagtibay ang kanilang pagkamamamayan sa Amerika. Magkagayunman, nagkaroon pa rin ng mga digmaan at alitan sa mga estado sa kanluran hanggang noong dekada na 1900.
Mga Teritoryo
Ang talaang ito ay hindi kinabibilangan ng mga Indian reservation na may limitadong soberanyang pangtribo o ang Freely Associated States na sumasali sa mga programa ng pamahalaan ng Estados Unidos ngunit hindo nasa ilalim ng soberanya ng Estados Unidos.
Mga exclave
Ang sumusunod ay isang listahan ng mga internasyonal na mga exclave sa Estados Unidos. Ang mga ito ay matatagpuan lahat sa mainland Estados Unidos. Ang isang exclave ay isang bahagi ng isang estado sa heograpiya na nakahiwalay mula sa pangunahing bahagi ng nakapalibot na dayuhan teritoryo. Ito ang ilan sa lahat:
Heograpiya
Bilang pangatlong pinakamalaking bansa sa buong mundo (sa kabuuang sukat), ang paysahe at mga tanawin sa Estados Unidos ay magkakaiba: lupang kakahuyang katamtaman (temperate forest) sa Silangang baybayin, bakawan sa Florida, ang Malaking Kapatagan sa gitang bahagi ng bansa, ang sistemang Ilog Mississippi-Missouri, ang Great Lakes na parte rin ng sa Canada, Rockies na nasa kanluran ng kapatagan, ilang disyerto at sonang katamtaman sa baybaying kanluran ng Rockies, at mga kagubatang katamtaman (temperate rainforest) sa bahaging Pasipiko ng Hilagang-Kanluran. Dagdag paysahe din ang Alaska at mga mabulkang pulo ng Hawaii.
Ang klima ay iba-iba rin: tropikal sa Hawaii at timog Florida, at tundra naman sa Alaska at sa mga tuktok ng matataas na bundok (pati ng Hawaii). Karamihan sa mga bahaging Hilaga at Silangan ay dumaranas ng klimang kontinental-katamtaman, may mainit na tag-araw at malamig na taglamig. Ang timog bahagi ng bansa naman ay dumaranas ng subtropikal na klimang umedo na may katamtamang taglamig at mahahaba at umedong tag-araw.
Lahi
Ang mga lahing ito ang mga bumubuo sa lupain ng Estados Unidos:
1. Europeo: 171,801,940 Amerikano – 60.7% ng buong populasyon ng Amerika
2. Espanyol (Hispanikong at Latinong Amerikano): 44,300,000 Amerikano – 14.8% ng buong populasyon ng Amerika
3. Aprikano (Aprikanong Amerikano): 39,500,000 Amerikano – 11.8% ng buong populasyon ng Amerika
4. Pilipino: 4,000,000 Amerikano – 1.5% ng buong populasyon ng Amerika; karamihan ay mga nasa-ibang-bansa
5. Tsino: 3,565,458 Amerikano – 1.2% ng buong populasyon ng Amerika
6. Hapones: 1,469,637 Amerikano – 0.44% ng buong populasyon ng Amerika
7. Biyetnames: 2,162,610 Amerikano – 0.7% ng buong populasyon ng Amerika
8. Taiwanes: 193,365–900,595 Amerikano – 0.06%–0.3% ng buong populasyon ng Amerika
Mga wikang ginagamit sa Estados Unidos
Ayon sa ACS noong 2017, ang pinakakaraniwang mga wikang sinasalita sa bahay ng mga taong mula 5 taong gulang at pataas ang sumusunod:
Pamahalaan at politika
thumb|Ang [[Kapitolyo ng Estados Unidos sa Washington, DC, kinalalagyan ng Kongreso ng US, ang sangay lehislatibo ng pamahalaan ng Estados Unidos]] thumb|Si [[Joe Biden, ang kasalukuyang Pangulo ng Estados Unidos]] Binubuo ng limampung estado ang Amerika na may limitadong awtonomiya at kung saan ang batas federal ang nananaig sa batas ng estado. Sa pangkalahatan, ang mga usapin sa loob ng hangganan ng mga estado ay saklaw ng kani-kanilang mga pamahalaang estado. Nabibilang dito ang panloobang komunikasyon; mga regulasyong may kinalaman sa pag-aari, industrya, negosyo, at kagamitang pampubliko; ang kodigong kriminal ng estado; at mga kondisyon ng pagtatrabaho sa loob ng estado. Pumapailalim ang Distrito ng Kolumbiya sa hurisdiksiyon ng Kongreso ng Estados Unidos, at may limitadong alituntuning lokal.
Ang saligang batas ng iba't ibang estado ay may pagkakaiba sa ilang detalye ngunit kapwa sumusunod sa iisang huwarang tulad ng sa Saligang Batas federal, kabilang dito ang pahayag sa karapatang pantao at ang plano ng pagbubuo ng gobyerno. Sa mga usaping gaya ng pagpapatakbo ng negosyo, mga bangko, kagamitang pampubliko at mga kawang-gawang institusyon, ang saligang batas ng bawat estado ay kadalasang mas detalyado at klaro kaysa sa Saligang Batas federal. Sa mga nakalipas na taon, umako ng mas malawak na responsibilidad ang pamahalaang federal sa mga bagay-bagay gaya ng kalusugan, edukasyon, kapakanan, transportasyon, pabahay, at pagsulong urban.
Binubuo ng tatlong sangay ang pamahalaang pederal: ang ehekutibo (pinamumunuan ng Pangulo), ang lehislatura (ang Kongreso), at ang hudikatura (pinamumunuan ng Korte Suprema). Nahahalal ang pangulo sa isang mandato ng apat na taon ng Electoral College, na nahihirang sa botong popular sa limampung estado. Nahahalal naman ang mga miyembro ng Konggreso sa mandato ng 2 taon sa Kamara ng mga Kinatawan at ng 6 taon sa Senado. Tinatakda ng Pangulo ang mga huwes ng Korte Suprema at may pahintulot ng Senado sa pagkakaroon ng hindi limitadong termino. Kinokopya ng modelong tripartite na ito ng pamahalaan sa antas ng estado sa pangkalahatan. May iba't ibang anyo ang mga lokal na pamahalaan.
Pinamamayanihan ang pamahalaang pederal at pang-estado ang dalawang pangunahing partidong pampolitika, ang mga Republikano (Republicans) at ang mga Demokrata (Democrats). Mayroong ding ibang maliliit na partido; ngunit hindi sila nakakapanghikayat ng kasindaming tagasuporta. Sa kabuuan, nangingibabaw ang tulad ng sa right wing ng mga demokrasya sa Europa ang kulturang pampolitika sa Estados Unidos at madalas na nakikitungo sa iba't ibang usapin. Mahirap tukuyin ang kategoryang kinabibilangan ng dalawang partidong ito. Sa kulturang pampolitika ng Estados Unidos, mailalarawan ang Partido Republikano bilang center-right at ang Partido Demokrata naman ay center-left. Ang mga kandidato ng mga partido menor at independiente ay bihirang nahahalal, at kung nahalal man ay sa lokal o estado lamang, ngunit sa sistema ng politika ng bansa, nananaig ang mga "hakot partido" sa mga koalisyon. Ang mga patakaran at ideolohiya ng kasalukuyang Pangulo ng Estados Unidos ang may malaking ginagampanan sa patakbo ng kanyang partido, pati na rin sa plataporma ng oposisyon.
Pagkakalahating Pampolitika
Ang Estados Unidos ay isang unyong pederal na may limampung estado. Ang orihinal na labintaltong estado ay ang unang labintatlong kolonya na nag-aklas mula sa pamumuno ng mga Ingles. Noong unang bahagi ng kasaysayan ng bansa, tatlong bagong mga estado ang binuo mula sa mga teritoryo galing na sa umiiral na mga estado: ang Kentucky mula sa Virginia; Tennessee mula sa North Carolina; at Maine mula sa Massachusetts. Karamihan sa ibang mga estado ay nanggaling sa mga teritoryong nakuha mula sa mga digmaan o sa mga nabili ng pamahalaan ng Estados Unidos. Taliwas dito ang nangyari sa Vermont, Texas at Hawaii: ang bawat isang ito ay dating malalayang republika bago sumali sa unyon. Noong Digmaang Sibil ng Amerika humiwalay ang Kanlurang Virginia sa Virginia. Ang pinakabagong estado-ang Hawaii- a natamasa ang pagiging isang ganap na estado noong Agosoto 21, 1959.
Bumuo ang labintatlong kolonya, sa Deklarasyon ng Kalayaan ng Estados Unidos, ng kani-kanilang bayang estado na katulad ng mga bansa sa Europa noon. Sa mga sumunod na taon, dumami ang bilang ng mga estado sa Amerika dahil sa paglawak nitong pakanluran, sa pananakop at pagbibili ng mga lupa ng pamahalaang pambansa, at sa paghahati ng ilang estado, nauwi sa kasalukuyang bilang na limampu. Pangkalahatang nahahati ang mga estado sa mas maliit na rehiyong administratibo, kabilang ang mga kondado o "county", mga lungsod at mga pamayanan o "township".
Walang pag-aangking teritoryal ang Estados Unidos sa Antartika ngunit nakapagreserba ng karapatang gawin ito.
Ekonomiya
Ang Estados Unidos ay isang mayaman at maunlad na bansa na may ekonomiyang pamilihan at ang may pinakamalaking nominal na GDP at kabuuang yaman. Ito ang ikalawang bansa sa buong mundo na may kakayahan sa pagbili ng mga mamamayan nito. Ito ang ika siyam na bansa sa buong mundo sa kada taong nominal na GDP at ika-15 sa kada taong Paridad ng Kakayahang Pagbili noong 2021. Ang Estados Unidos ang pinakamakapangyarihan sa usaping ekonomiyang pangteknolohiya at paglikha ng mga bagong ideya at produkto lalo na intelihensiyang artipisyal, kompyuter, parmasyutikal, medikal, pangkalawakan at kagamitang panghukbo. Ang Dolyar ng Estados Unidos ang salaping pinakaginagamit sa mga transaksiyon sa buong mundo at ang pinakainiimbak na salapi na sinusuportahan ng ekonomiya ng Estados Unidos, militar ng Estados Unido, sistemang petrodolyar at ang kaugnay na eurodollar at malaking pamilihan ng US Treasury. Ang ilang mga bansa ay gumagamit sa US dollar bilang de factor currency. Kabilang sa mga kasamang nakikipagkalakalan sa Estados Unidos ang Tsina, European Union, Canada, Mexico, India, Japan, Timog Korea, United Kingdom, at Taiwan. Ang Estados Unidos ang pinakamalaking tagapag-angkat at ang ikalawang pinakamalaking tagapagaluwas. Ito ay may kasunduan sa malayang kalakalan sa ilang mga bansa kasama ang USMCA, Australia, Timog Korea, Switzerland, Israel at marami pang iba.
Ang mga Amerikano ang may pinakamataas na sahod ng empleyado at pangbahay sa mga bansang kasapi ng OECD.
Noong 1890, nalampasan ng Estados Unidos ang Imperyong British bilang pinakaproduktibo o mapakinabangan na ekonomiya sa buong mundo. Ito ang pinakamalaking prodyuser ng petrolyo at natural gas. Noong 2016, ito ang pinakamalaking bansang nakikipagkalakalan. . Ito rin ang ikatlong pinakamalaki sa pagmamanupaktura ng mga produkto na kumakatawan bilang ikalima sa output ng pagmamanupaktura sa buong mundo. Hindi lamang ito ang mayroong pinakamalaking panloob na pamilihan ng mga produkto ngunit nangunguna sa kalakalan ng mga serbisyo na nagkakahalagang $4.2trilyon noong 2018. Sa 500 pinakamalalaking kompanya sa buong mundo, ang 121 ay nakaheadquarter sa Estados Unidos. Ang Estados Unidos ang bansa sa buong mundo na may pinakamaraming bilyonaryo na may kabuuang halagang $3 trilyong dolyar.
Ang mga komersiyal na banko sa Estados Unido ay may ariariang $20trillion noong 2020. Ang US Global assets under management ay mayroong ariariang $30trilyon.
Ang New York Stock Exchange at Nasdaq ang pinakamalaking mga pamilihan ng stock ayon sa kapitalisasyon ng pamilihan at bolyum ng kalakalan. Ang mga pamumuhunang pandayuhan sa Estados Unidos ay umabot ng $4.0trilyon, samantalang ang pamumuhuan ng Estados Unidos sa mga dayuhang bansa ay umabot ng higit sa $5.6 trilyon. Ang ekonomiya ng Estados Unidos ay nangunguna sa venture capital at pagpopondo sa Pandaigdigang Pananaliksik at Pagpapaunlad. Ang paggasta ng mga konsumer ay bumubuo ng 68% ng ekonomiya ng Estados Unidos noong 2018, samantalang ang bahaging paggawang sahod ay 43% noong 2017. Ito ang ikatlong bansa na pinakamalaking merkado ng mga mamimili. Ang pamilihan ng mga trabaho ay umaakit ng mga immigrante mula sa iba ibang bansa na karaniwan ay edukado dahil sa mas maraming oportunidad sa Estados Unidos. Ang Estados ay nangungunang ekonomiya ayons sa mga pag-aaral gaya ng Index ng Madaling Pagnegosyo sa bansa, Ulat ng Pagiging Kompetetibo sa Buong Mundo at iba pa. Ang Ekonomiya ng Estados Unidos ay dumanas ng malalang pagbagsak ng ekonomiya noong recession noong mga 2007-2009 na dulot ng subprime mortgage crisis at lumaganap sa buong mundo. Ang Estados Unidos ang ika-41 sa pagiging pantay ng sahod ng mga mamamayan sa mga 156 bansa noong 2017. .
Welfare at mga serbisyong panlipunan
Hindi kasama ang Social Security at Medicare, ang Kongreso ng Estados Unidos ay naglaan ng halos $717 bilyon sa mga pondong pederal noong 2010 at karagdagang $210 bilyon ay inilaan sa mga pondo ng estado ($927 bilyong total) para sa mga programang welfare o pagbibigay tulong sa mga nangangailangan. Ang kalahati nito ay napunta sa pangangailangang medikal at halos 40% para sa cash, pagkain (food stamps) at tulong pabahay. Ang ilan sa mga programa ay kinabibilangan ng pagpopondo sa mga paaralang pampubliko, pagsasanay para sa trabaho, mga benepisyong SSI at medicaid. , ang public social spending-to-GDP ratio sa Estados Unidos ay sa ibaba sa OECD average. Ang halos kalahati ng mga tulong na welfare na nagkakahalagang $462 bilyon ay napunta sa mga pamilyang may anak na ang karamihan ay mga mag-isang nagtataguyod ng anak.
Siyensiya at Teknolohiya
Noong ika-19 na siglo, ang United Kingdom, Italya, Kanlurang Europa, Pransiya, at Alemanya ang nangunguna sa pagkakatuklas ng mga bagong ideya at kaalaman sa siyensiya at matematika. Bagaman, nahuhuli ang Estados Unidos sa pagpormula ng teorya, ito ay nangibabaw sa paggamit ng teorya upang lutasin ang mga problema. Ito ang nilalapat na siyensiya. Dahil ang mga Amerikano ay malayo sa pinagmumulan ng siyensiyang Kanluranin at pagmamanupaktura, ang mga Amerikano ay kailangang tuklasin ang mga paggawa ng mga bagay. Nang pagsamahin ng mga Amerikano ang kaalamang teoretikal sa Katalihunang Yankee, ang resulta ay isang daloy ng mga mahahalagang imbensiyon. Ang mga mahahalagang Amerikanong imbentor ay kinabibilangan nina Robert Fulton (na nag-imbento ng steamboat); Samuel Morse (nag-imbento ng telegraph); Eli Whitney (nag-imbento ng cotton gin); Cyrus McCormick (ang reaper); at Thomas Alva Edison na siyang pinamalikhain sa lahat ng mga siyentipiko na may maraming imbensiyon na kanyang ginawa.
Ang imbensiyong Amerikano na halos hindi napansin noong 1947 ang nagsulong sa Panahon ng Impormasyon at Kompyuter. Sa panahong ito, sina John Bardeen, William Shockley, at Walter Bratain ng Bell Laboratories ay humango sa mga sopistikadong prinsipyo ng mekanikang quantum upang imbentuhin ang transistor na maliit na mga kasangkapan ng elektroniko na pumalit sa mabibigat na vacuum tube. Ang transistor at ang integrated circuit na nilikha pagkatapos ng 10 taon ng pagkakaimbento ng transistor ang gumawang posible na maglagay ng napakaraming mga kagamitang elektoniko sa isang kompyuter o smartphone na pumalit sa mga kompyuter na kasing laki ng isang kwarto noong 1960.
Ang Estados Unidos ay nakalikha ng 278 Nobel Laureate sa Pisika, Kemika, Pisiolohiya o Medisina noong 2021 na ang unang bansa at bumubuo ng 42.5 % ng lahat ng natanggap na Gantimpalang Nobel sa buong mundo sa larangan ng Pisika, Kemika, at Pisiyolohiya.
Tungkulin at Impluwensiya ng Estados sa Buong Mundo
Ang Estados Unidos ang isa sa mga bansa sa buong mundo na may malaking impluwensiya sa usaping ekonomiya, kultura, wika, siyensiya, teknolohiya, karapatang pantao at kapayapaan sa buong mundo. Dahil sa mga tulong pandayuhan ng Estados Unidos sa ibang bansa lalo na sa mga mahihirap na bansa, ang mga bansang ito ay karaniwang naiimpluwensiyahan sa usaping mga karapatang pantao sa mga bansang ito dahil sa prinsipyo ng Kapantayan ng Lahat ng Tao na isinusulong ng Estados Unidos. Ang Estados Unidos ay may malaki ring papel sa pagpapanatili ng seguridad sa buong mundo. Halimbawa, nagawang matukoy at mapaslang ng Intelihensiya ng Estados Unidos ang kinarorooanan gamit ang mga sopistikadong teknolohiya ng mga nagtatagong Pinuno ng mga Organisasyong Terorista na kinabibilangan nina Osama bin Laden na pinuno ng Al Qaeda at responsable sa pag-Atake noong Setyembre 11, 2001 at Abu Bakr al-Baghdadi na pinuno ng ISIS. Dahil din sa suporta nito sa Israel, marami ang galit sa Estados Unidos. Gaya ng ibang mga bansang Kanluranin na mauunlad, ang Estados Unidos ay may kapangyarihan na magpalumpo ng mga ekonomiya ng isang bansa sa pamamagitan ng pagpapataw ng mga ekonomikong sanction gaya ng ginawa sa Cuba, Iran, North Korea at Rusya.
Relihiyon
Sa Estados Unidos, ang kalayaan ng relihiyon ay isa sa pinoprotektahang karapatan ng mga Amerikano na nakasalig sa Saligang Batas ng Estados Unidos na matatagpuan sa mga sugnay ng relihiyon sa Unang Susog ng Saligang Batas ng Estados Unidos. Ito ay malapit na nauugnay sa paghihiwalay ng simbahan at estado na isang konseptong isinulong ng mga tagapagtatag ng Estados Unidos gaya nina James Madison at Thomas Jefferson.
Ang Unang Susog ay may dalawang probisyon na nauukol sa relihiyon: Ang Sugnay ng Establisyemento (pagtatatag) at ang Sugnay ng Malayang Pagsasanay. Ang Establisyemento ay nagbabawal sa gobyerno ng Estados Unidos na "magtatag" ng isang relihiyon. Sa kasaysayan, ito ay nangangahulugan sa pagpipigil ng mga simbahan na isinusulong ng gobyerno gaya ng Simbahan ng Inglatera. Sa kasalukuyan, ang "establisyemento ng relihiyon" ay pinangangasiwaan ng tatlong bahaging pagsubok na inilatag ng Korte Suprema ng Estados Unidos sa Lemon v Kurtzman, 403, U.S. 602 (1971). Isa ilalim ng "pagsubok na Lemon", ang gobyerno ng Estados Unidos ay maaari lamang tumulong sa isang relihiyon kapag (1) ang pangunahing layunin ng pagtulong ay sekular(hindi relihiyoso), (2) ang pagtulong ay dapat hindi nagsusulong o nagpipigil sa isang relihiyon at (3) walang labis na paghihimasok sa pagitan ng simbahan at estado.
Ang Sugnay ng Malayang Pagsasanay ay nagpoprotekta sa mga mamamayan ng Estados Unidos na magsanay ng relihiyon na kanilang nanaisin kung ito ay hindi lumalabag sa mga moralidad ng publiko o may nakakapilit na interes ang gobyerno. Halimbawa, sa Prince v. Massachusetts, 321 U.S. 158 (1944), isinaad ng Korte Suprema ng Estados Unidos na maaaring pwersahin ng estado ang pagpapabakuna ng mga bata na ang mga magulang ay hindi pumapayag dito sa kadahilanang pang-relihiyon. Isinaad ng Korte Suprema ng Estados Unidos na ang estado ay may interest na mangibabaw sa paniniwala ng mga magulang upang maprotektahan ang kalusugan ng mga mamayan ng Estados Unidos at kanilang kaligtasan.
Kultura
Ang Estados Unidos ay isang kulturang indibidwalistiko na isang uri ng ng kultura na ang pagpapahalaga ay nasa isang indibidwal o sarili kesa sa isang grupo. Ang mga kulturang indidbidwal ay nagbibigay halaga sa sariling pananaw, pribasiya, autonomiya(pangangasiwa sa sariling buhay), pag-asa sa sarili at sariling sikap. Ang mga Amerikano ay gumagamit ng diretsang pakipagtalastasan, naghahayag sa sariling naisin, at gumagamit ng mga iba't ibang paraan upang maayos ang mga alitan sa ibang kapwa tao. Ang Estados Unidos ay isang uri ng may mababang pagitan ng kapangyarihan(low power distance culture) kung saan ito ay nagbibigay halaga sa bawat indibidwal na walang tinitingnang estado o katayuan sa buhay at nagtatakwil ng kawalang kapantayan sa lipunan. Tinatakwil ng mga Amerikano ang mga autoridad sa ikabubuti ng bawat indibidwal na bahagi ng isang lipunan.
Sirkumsisyon
Ang bansang Estados Unidos ay isa sa mga bansang nasa Kanlurang Emisperyo kabilang ang Canada sa mga protestanteng mga bansang ang lalaki ay tinutuli sa 70% nito sa Bagong Inglatera at "Midwest" kasalungat sa mga rehiyong timog at kanluran ay 50% hanggang 30% ang tinutuli.
Patakarang panlabas
Ang paghaharing militar, ekonomiko, at kultural ng Estados Unidos ang dahilan kung bakit isang mahalagang tema sa politika ng bansa ang patakarang panlabas (o foreign policy) nito, bukod pa sa kahalagahan ng imahen ng Estados Unidos sa buong mundo.
Nauntog ang patakarang panlabas ng Estados Unidos sa pagitan ng pamumukod o isolationism, imperyalismo at paghahalo ng mga ito, sa buong kasaysayan ng bansa.
Nagresulta ang malakas na impluwensiya nito sa politika at kultura ng buong mundo sa sobrang pagkamuhi ng ilan dito, at pagpuri naman at paghanga para sa ilan. Isang halimbawa nito si Ayatollah Khomeini na tinawag ang Estados Unidos "The Great Satan" (Ang Dakilang Satanas).
Estasyon ng Monumento
Ang LRTA ay nagdagdag ng isang plataporma sa Monumento para sa mga tren na patungong Balintawak, Roosevelt, at North Avenue.
Sumailalim ang estasyon sa mga pagsasaayos noong Setyembre 2017, at muling pinasinaya noong Pebrero 14, 2018 bilang Estasyon ng Yamaha Monumento, bunga ng pagpasok ng Light Rail Manila Corporation sa isang kasunduan ng karapatan sa pagpapangalan kasama ang Yamaha Motor Philippines.
Mga kalapit na palatandaang pook
Maliban sa Monumento Circle, ang estasyong ito ay malapit din sa mga kilalang gusaling pamilihan at sentrong pamilihan tulad ng Victory Central Mall, Araneta Square Mall, Puregold Monumento, at Parco Supermarket. Ilan pa sa mga lugar na malapit dito ay ang Our Lady of Grace Shrine, Pampublikong Aklatan ng Lungsod ng Caloocan, at Malabon Zoo. Ilan sa mga paaralan na matatagpuan sa paligid ng estasyon ay Manila Central University, De La Salle Araneta University, University of the East Caloocan, St. Gabriel Academy, Philippine Cultural College Annex at Caloocan City Science High School.
Mga kawing pampanlalakbay
Nagsisilbi ang estasyon bilang terminal at transfer point para sa ilang ruta ng bus at dyipni na naglilingkod sa mga lungsod ng Caloocan, Malabon, Navotas at Valenzuela sa pamamagitan ng Daang Samson at Lansangang MacArthur. May mga sariling bus terminal ang mga panlalawigang kompanya ng bus sa labas ng estasyon tulad ng Victory Liner, Baliwag Transit at RJ Express.
May panukala noon na idudugtong ang Sistema ng Metro Rail Transit ng Maynila (MRT-3) sa Monumento, na magbubunga sa pagiging transfer point ng Estasyong Monumento sa pagitan ng LRT-1 at MRT-3. Subalit hindi itinuloy ang mga panukalang ito sa kagustuhan ng isang karugtong ng LRT-1 patungong North Avenue sa parehong ruta ng nakaraang panukala ng MRT-3.
Wikang Aleman
Ang wikang Aleman ay kasapi ng sangay Hermaniko ng napakalawak na pamilya ng wikang tinatawag na Indo-Europeo. Ang kalipunan ng mga wikang ito ay matatagpuang ginagamit sa Europa at malaking bahagi ng Asya. Kabilang dito ang mga salita sa Indiya, Iran, Tajikistan, at Afghanistan at sa kanluran at hilagang Europa. Ang Aleman ay malapit na kamag-anak ng Yiddish, Ingles, Olandes, Suweko, Noruwego, at Danes. Ang Aleman ay ginagamit sa Alemanya, Austria, bahagi ng Unggarya, bahagi ng Republikang Tseko, Liechtenstein at sa hilagang Suwisa. Ito ay may mga diyalekto rin na kinabibilangan ng Hessisch, Schwäbisch, Thüringisch, atbp.
Ang Yiddish, bagaman nagsimula bilang isang halo ng mga dyalektong Hochdeutsch, ay itinuturing ngayon bilang hiwalay na wika dahil sa paggamit nito ng mga standard na naiiba sa Aleman. Ang Yidish ay dinala ng mga Hudiyo sa iba’t ibang bahagi ng Europa nang sila ay pinaalis sa Alemanya noong ika-18 daantaon at mas maaga pa.
Kasaysayan
Ang Aleman ay nagsimulang kaisa ng wika ng mga Frangko noong panahong magkasanib ang Pransiya at Alemanya sa ilalim ni Carlos ang Dakila, bandang Gitnang Panahon. Noong ika-12 daantaon, naging wikang pampangasiwaan at pampamahalaan ang Aleman sa lupaing kilala ngayon bilang Alemanya. Nagsimula itong maiba sa wika ng mga Prangko sa bandang Timog (Pransiya) at ang mga taong di-Prangko, tulad ng Alemannen, Bayern, Sachsen, at Thüringen. Pagkatapos ng mahaba-habang panahon, ang Aleman ay nahati sa dalawang uri: ang Plattdeutsch (Mababang Aleman) at ang Hochdeutsch (Mataas na Aleman). Ang katawagang ito ay hango sa antas o taas ng kalupaang kinalalagyan ng mga gumagamit, ayon sa antas ng tubig-dagat. Dahil dito, ang Olandes ay tinawag na Mababang Aleman at ang Aleman ay Mataas na Aleman o payak na Aleman.
Si 'Martin Luther, isang paring agostino, ay kinikilala bilang siyang nagpalaganap, nagpalawig at nagpayabong sa wikang Aleman. Isinalin niya mula sa Latin ang Bibliya na gamit ng simbahang kristyano- ang Bagong Tipan (1521) at ang Lumang Tipan (1534).Dahil dito, naging malawakan ang pagkakilala at paggamit sa wika. Ang pagyabong ng Aleman ay naaayon sa sumusunod na panahon:
Si Johann Adelung ang naglimbag ng kauna-unahang diksiyonaryong Aleman. Ang magkapatid namang sina Jakob at Wilhelm Grimm, lalong kilala bilang may-akda ng aklat-kuwentong pambata, ang naglimbag ng malawakang Talasalitaang Aleman. Sa pag-usad ng Repormasyon, ang wika sa timog Aleman na Hochdeutsch (Mataas na Aleman) ay nangibabaw sa Plattdeutsch (Mababang Aleman). Ang wikang Olandes ay galing sa Mababang Aleman.
Noong 1880, si Konrad Duden ay naglimbag ng Talasalitaang Pansulat ng Aleman. Ito ang naging batayan ng pagbaybay (spelling). Noong 1901, nagkaroon ng Pagbabago sa Pagbaybay. Sumunod dito, noong taong 1996 ay inilabas ang binagong Opisyal na Alituntunin sa Pagbaybay ng Aleman.
Opisyal na katayuan
Ang Aleman sa ngayon ay wikang opisyal na gamit pampangasiwaan, pantanggapan, pangkasulatan, pampanitikan, at pambatas sa Alemanya, Austria, Liechtenstein, Luxembourg at Suwisa.
Balarila
Ang wikang Aleman ay gumagamit ng mga kasong gramatikal, at nagbabago ang anyo ng mga artikulo ayon sa papel ng pangngalan. Sumusunod din sa mga pagbabagong ito ang mga nakaangkop na pang-uri. May apat na kasong gramatikal ang wikang Aleman. Ang una ay nominatibo at siyang ginagamit kapag ang pangngalan ay simuno. Ang kasong akusatibo ay karaniwang ginagamit para ipahayag ang tuwirang layon habang ang kasong datibo ay para sa 'di-tuwirang layon. Ang ikaapat, ang kasong henetibo, ay ginagamit para magpakita ng pagmamay-ari.
James Teng
Si James Matthew Teng mas kilala sa tawag na James Teng at JaZel na ipinagsamang James at Liezel ay isang aktor, modelo at isa sa mga kalahok mula sa sixth season nang StarStruck ay napabilang sa top 14 finalist Ultimate Survivor mula sa 35 na kontenders ang maglalaban-laban. Hinati ito sa 14 ang Team Dream at Team Believe.
2015: StarStruck VI
Si Teng ay ipinanganak sa Marilao probinsya nang Bulakan na kung saan tinahak niya ang buhay showbiz sa edad na 17 anyos. Katambal niya ang sumusunod: na si Liezel Lopez na taga Olongapo. Si James ay napabilang sa grupong Team Believe. Si James napabilang sa Bottom Group at kinilala sa bilang sa pang-apat na StarStruck Avenger noong Nobyembre 6, 2015.
Elepanteng-dagat
Ang mga elepanteng-dagat ay malaki, oseano na walang mga tatak na walang tainga sa genus na Mirounga. Ang dalawang uri ng hayop, ang hilagang elepanteng-dagat (M. angustirostris) at ang timog na elepanteng-dagat (M. leonina), ay parehong hinabol sa bingit ng pagkalipol sa pagtatapos ng ika-19 na siglo, ngunit ang kanilang bilang ay nakabawi na.
Drakestail
Ang Drakestail na kilala rin bilang Quackling ay isang Pranses na kuwentong bibit tungkol sa isang pato, kung saan ang pag-uulit ang bumubuo sa karamihan ng lohika sa likod ng kuwento. Ang kuwento ay katulad din ng iba pang mga kuwentong bayan at engkanto kung saan ang bayani ay kumukuha ng ilang kakampi (o kung minsan ay mga bagay o kasanayan) at ginagamit ang mga ito sa eksaktong pagkakasunud-sunod na natagpuan.
Ang kuwento
Ang Drakestail sa una ay nakahanap ng isang barya, ngunit agad na hiniling na ibigay ito sa Hari (na may pangako ng isang pagbabayad sa hinaharap). Kapag lumipas ang isang tiyak na haba ng panahon, siya ay tumungo sa palasyo. Sa daan, kumakanta siya:
Sa mabilis na pagkakasunod-sunod, nakilala ni Drakestail ang apat na kaibigan, isang soro, isang hagdan, isang ilog, at isang pugad ng mga bubuyog. Sa bawat isa, ang palitan ay mahalagang pareho:
(Ang iba't ibang bersiyon ng kuwento ay magsasabi nito nang iba, at ang ilan ay may Drakestail na nag-aalok ng biyahe sa halip na sumang-ayon lamang dito.)
Nang makarating si Drakestail sa palasyo, hiniling niyang makita ang Hari. Ang Hari, na nagastos na ng barya (kasama ang ilang taon na mga buwis) na walang maipakita dito, ay nagsabi na itapon ang Drakestail sa bakuran ng manok.
Sa wakas, nagpasya ang Hari na umupo sa Drakestail. Lumalabas ang pugad ng mga bubuyog at maaaring tukatin siya hanggang mamatay o maging dahilan upang tumalon siya sa bintana hanggang sa kaniyang kamatayan.
Hinahanap ni Drakestail ang kaniyang pera at hindi ito mahanap; gayunpaman, nang dumating ang mga taong-bayan upang magpetisyon sa Hari, nagalak sila na siya ay patay na at ginawang bagong Hari si Drakestail.
Mga pagsasalin
Ang orihinal na bersiyon ng Drakestail ay ikinuwento sa Pranses bilang Bout-d'-Canard sa aklat na Affenschwanz et Cetera ni Charles Marelle noong 1888, isinalin sa Ingles sa Red Fairy Book ni Andrew Lang noong 1890.
Ang kuwento ay isinalin bilang Drakesbill and his Friends at inilathala sa pagtitipon ng mga Fairy stories my children love best of all.
Pagsusuri
Ayon sa iskolar ng alamat na si Stith Thompson, ang kuwento ay kabilang sa Talatuntunang Aarne–Thompson–Uther bilang uri ng kuwento na ATU 715, "Half-Chick" (kilala rin sa pangalan nitong Pranses, "Demi-Coq"). Ang pangalan ay tumutukoy sa pangunahing tauhan, minsan isang buong tandang, minsan sa ibabang kalahati ng isa, at ang mga nakakatawang pakikipagsapalaran na nararanasan niya kasama ang kaniyang mga kaibigan.
Patrick Leblanc
Si Patrick Leblanc, ay (ipinanganak noong Agosto 16, 1999 sa Estados Unidos ) ay isang Instagram influencer. Sinimulan niya ang kanyang karera bilang isang bodybuilder at modelo.
Karera
Nakilala siya sa Instagram para sa kanyang trabaho bilang bodybuilder, at nakakuha ng sponsorship mula sa mga tatak ng damit na Jed North sa Shredded Genetics. Nang maglaon, nagsimula rin siya ng isang channel sa YouTube.
Bilang isang tinedyer, noong 2017, lumabas siya sa isang ulat sa TV9 News Australia tungkol sa bodybuilding. Noong 2018 siya ay napili para sa 2019 "All American Guys" na kalendaryo, isang publikasyong may mga internasyonal na epekto, kabilang ang US Weekly, DNA Magazine, USA Today, Ocean Drive, NBC, FOX, CBS, E!, bukod sa iba pa.
Matapos mapili upang maging isa sa mga modelo ng "Mister Triple X", ipinarada siya sa Los Angeles Fashion Week,  at Miami Swim Week,  New York Fashion Week, bukod sa iba pa.
Siya rin ang napiling modelo para sa isang editoryal sa Adon Magazine, Masculine Mag (Masculine Magazine) ni Michael Downs, at para sa mga tatak ng damit na panloob ng mga lalaki Box Menswear, JJ Malibu at Marcuse Swimwear (Marcuse Australia).
Personal na buhay
Siya ay may isang nakababatang kapatid na lalaki, Jayden Leblanc.
Calvenzano
<templatestyles src="Module:Infobox/styles.css">
Ang Calvenzano (Bergamasque: Colvensà o Carvensà) ay isang comune (komuna o munisipalidad) sa lalawigan ng Bergamo, rehiyon ng Lombardia, hilagang Italya, na matatagpuan mga 35 km silangan ng Milan at mga 25 km timog ng Bergamo. Noong 31 Disyembre 2004, mayroon itong populasyon na 3,618 at may lawak na 6.5 km2.
Ang Calvenzano ay may hangganan sa mga sumusunod na munisipalidad: Arzago d'Adda, Caravaggio, Casirate d'Adda, Misano di Gera d'Adda, Treviglio, at Vailate.
Kasaysayan
Pagkatapos ng mga Romano, ang mga sumunod na siglo ay hindi nag-iwan ng mga nakikitang palatandaan ng iba't ibang mga dominasyon, kahit na ipinapalagay na ang lugar ay napapailalim sa dominasyong Lombardo, dahil sa maraming mga artepaktong matatagpuan sa mga kalapit na bayan.
Mga monumento at tanawin
Isa sa mga lugar na pinakamayaman sa kasaysayan sa Calvenzano ay ang kastilyo. Itinayo noong ika-11 siglo, napanatili nito ang iilan sa mga katangiang nagpapakilala dito at hindi gaanong natitira rito, na ngayon ay isinama sa isang pabrika. Gayunpaman, ang tore ay nananatiling nasa mabuting kalagayan.
Isaac Asimov
Si Dr. Isaac Asimov (c. 2 Enero 1920 – 6 Abril 1992, orihinal na sinusulat bilang Исаак Озимов ngunit ngayon ay sinusulat na sa wikang Ruso bilang Айзек Азимов) ay isang Amerikanong Hudyo na ipinanganak sa Rusya. Isa siyang biokemiko at manunulat na kilala sa kanyang mga akdang kathang-isip na pang-agham at kanyang mga popular na aklat agham. Ang pinakatanyag na gawa ni Asimov ay ang Foundation Series na bahagi ng isa sa kanyang mga malalaking serye, ang Galactic Empire Series, na kalauna'y napag-isa rin sa Robot Series. Sumulat din siya ng mga akdang misteryo at pantasya, gayundin ng maraming di-piksiyon. Sumulat at nakapag-edit si Asimov ng higit kumulang 500 bolyum at 90,000 sulat at poskard, kung saan nakapag-ambag siya sa bawat kategorya ng Sistemang Desimal ni Dewey maliban sa Pilosopiya. Sa karamihan, tinagurian si Asimov bilang bihasa sa siyensiyang piksiyon, at kasama sina Robert A. Heinlein at Arthur C. Clarke, kinilala siya bilang isa sa "Big Three" o Malalaking Tatlo ng siyensiyang piksiyon.
Johann Sebastian Bach
thumb|Johann Sebastian Bach, larawan ni Elias Gottlob Haussmann ([[1748)]]
Si Johann Sebastian Bach (Marso 21, 1685 O.S. – Hulyo 28, 1750 N.S.) ay isang Alemanong kompositor at organista ng panahong Baroko. Siya ay itinuturing na isa sa mga dakilang kompositor sa kasaysayan ng Musikang Kanluranin. Ang kaniyang mga gawang tanyag (dahil sa kanilang intelektwal na lalim, teknikal na galing, at masining na ganda) ay nagbigay ng inspirasyon sa halos lahat ng musiko sa tradisyong Europeo, mula kay Mozart hanggang kay Schoenberg.
Anatomiya
thumb|right|Ang dalubkatawan ng isang [[palaka.]] Ang anatomiya o dalubkatawan (Ingles: anatomy; na galing sa salitang Griyegong anatome, mula sa ana-temnein na nangangahulugang gupitin), ay ang isang sangay ng biyolohiya na ukol sa istruktura ng katawan at uri ng organisasyon ng mga nabubuhay. Sa madaling sabi, ito ang "agham ng kayarian ng katawan". Mayroong anatomiyang panghayop, o sootomiya, at anatomiyang panghalaman, o pitonomiya. Ang mga pangunahing parte ng dalubkatawan ay ang anatomiyang hinambing at ang anatomiya ng tao. Ang Anthropolohikal na anatomya o anatomiyang pisikal ay ang pagaaral at ang pagkumpara ng dalubkatawan ng mga ibaibang lahi ng tao (Caucasoid, Negroid, at Mongoloid).
Crash Landing on You
Ang Crash Landing on You ay isang Koreanovela ni idinirekta ni Lee Jeong-hyo at pinagbibidahan sina Hyun Bin, Son Ye-jin, Kim Jung-hyun, at Seo Ji-hye. Ito ay tungkol sa Timog Koreanang erederang chaebol na, habang nagpa-paragliding sa Seoul, Timog Korea, ay tinangay ng isang biglaang buhawi at napadpad sa Hilagang Koreanong bahagi ng DMZ. Ipinalabas ang Koreanovela sa SBS sa Timog Korea at sa Netflix sa buong mundo mula 14 Disyembre 2019, hanggang 16 Pebrero 2020.
Ito ang SBS drama na may pinakamataas na marka at ang ikatlo sa Koreanovela na may mga pinakamataas na marka sa kasaysayan ng telebisyong de-kable.
Valledolmo
Ang  ay isang comune sa lalawigan ng Palermo sa bansang Italya.
Ugnay Panlabas
Kaurian:Mga Communi ng Palermo Kaurian:Sicilia
Graciosa and Percinet
Ang Graciosa and Percinet ay isang Pranses na panitikang kuwentong bibit ni Madame d'Aulnoy. Isinama ito ni Andrew Lang sa The Red Fairy Book.
Buod
Nagpatuloy ang kasal, at nag-ayos ang hari ng isang paligsahan upang purihin ang reyna. Pinatalsik ng mga kabalyero ng hari ang lahat ng naghahamon, sa lahat ng kapangitan ng reyna, hanggang sa pinatalsik sila ng isang batang naghahamon at ipinakita ang larawan ng prinsesa bilang ang pinakamagandang babae sa mundo. Iniwan siya ng reyna sa kakahuyan. Iniligtas siya ni Percinet, ngunit nais niyang bumalik sa kaniyang ama, at nang ipakita sa kanya ni Percinet kung paano siya inangkin ng reyna at inilibing ang isang troso ng kahoy sa kaniyang lugar, iginiit niya. Sinabi niya sa kanya na hindi na niya makikita ang kaniyang kastilyo hanggang sa siya ay inilibing. left|thumb|Inilalabas ng nakabukas na kabaong ang maliliit na nilalang. Ilustrasyon ni [[John D. Batten|John Batten para sa Europa's Fairy Book ni Joseph Jacobs (1916).]] Natuwa ang hari na makita siya, ngunit nang bumalik ang reyna at mapilit, tila kumbinsido siya na si Graciosa ay isang impostor. Ikinulong siya ng reyna, at sa tulong ng isang masamang bibit, itinakda siyang ihiwalay ang isang skein, sa sakit ng kaniyang buhay. Inakala ni Graciosa na hindi siya tutulungan ni Percinet, ngunit sa wakas ay tinawag siya sa kawalan ng pag-asa, at kinalas niya ito. Itinakda siya ng galit na galit na reyna upang ayusin ang isang silid na puno ng mga balahibo, at ginawa rin iyon ni Percinet. Pagkatapos ay itinakda siya ng reyna na magdala ng isang kahon sa kanyang sariling kastilyo, at pinagbawalan siyang buksan ito. Nangibabaw ang kuryosidad sa kanya, at pinalaya ni Graciosa ang isang pulutong ng maliliit na lalaki at babae na hindi na niya maibabalik. Tinulungan siya ni Percinet. Hindi pinapasok ng mga alipin si Graciosa, ngunit binigyan siya ng isang sulat na nagsasabi na hindi nila siya papapasukin.
Iminungkahi ng reyna na magbuhat sila ng bato sa hardin, na nakatakip sa isang balon, sa kadahilanang narinig niyang tinakpan nito ang isang kayamanan. Nang makatayo na, itinulak niya si Graciosa, at ibinagsak ang bato. Iniligtas siya ni Percinet at ng kaniyang ina, at sa pagkakataong ito, pumayag si Graciosa na pakasalan siya.
Pagboykot sa mga gawang-Tsina
Maraming kampanya ang isinagawa sa iba't ibang panig ng mundo para ipanawagan ang pagboykot sa mga gawang-Tsina. Madalas, itinuturo ang dahilan sa di umano'y mababang kalidad ng mga produkto (sa kolokyal na usapan, made in China), mga isyu sa karapatang-pantao, mga awayan sa teritoryo, suporta para sa mga kilusang gustong humiwalay sa Tsina, hanggang sa mga pagtanggi sa mga bagay na may kinalaman ang Tsina, tulad ng palpak na pamamahala ng gobyerno nito sa pandemya ng COVID-19.
Ipinapanawagan ang pagboykot sa mga gawang-Tsina sa mga bansang tulad ng India, Pilipinas, at Vietnam, gayundin sa mga kilusang gustong humiwalay sa Tsina. Mahirap ang tunay na pagboykot sa gawang-Tsina, dahil na rin sa katotohanang maraming mga produkto ang ginagawa at iniluluwas ng Tsina sa iba't ibang panig ng mundo, at marami sa mga Tsino ang may hawak o may kontrol sa mga kumpanyang di-Tsino.
Mga dahilan
thumb|left|Bagamat isa ring [[Komunismo|komunistang bansa, malawak ang mga protestang kontra-Tsina ang nagaganap sa Vietnam. Ang larawan sa itaas ay isang protesta sa Hanoi.]] Ang Tsina ay ang pinakamalaking bansa sa mundo batay sa populasyon, at pangatlong pinakamalaki ayon sa teritoryo. Nagsasalo ito ng iisang hangganan ng ilan sa ibang mga bansa. Sa buong kasaysayan nito, nasangkot ito sa mga alitan ng teritoryo sa pagitan nito at ng mga kalapit-bansa nito. Dahil nasa sentro ng Asya, nagtangka ang ilang mga emperador na Tsino na palawakin ang kanilang mga imperyo sa pamamagitan ng pakikidigma noong panahon ng mga dinastiya. At sa kasalukuyan, sangkot ang bansa sa mga usaping alitan ng teritoryo at hangganan ng mga bansa tulad ng Vietnam at Pilipinas ukol sa mga pulo at bahura sa Dagat Timog Tsina at ng India ukol sa lalawigan ng Arunachal Pradesh na inaangkin nito. Gayon din, may maraming mga pinagtatalunang pambansang interest at polisiya sa pagitan ng Tsina at ibang mga bansa, tulad ng mga alitan sa pagitan ng ibang mga bansa at Tsina at ng mga ka-alyando nito. Bilang bunga ng mga alitang ito, may pagtutol laban sa Tsina sa pagitan ng mga hangganang bansa nito, at ang mga panawagan sa pagboboykoteo ng mga produktong Intsik ay nagmumula sa naiwang galit dulot ng mga alitan sa mga hangganan.
Noong 1949, nakuha ng mga komunistang Tsino ang pamamahala ng Tsina. Mula noong dekada-1980, naging isa sa unang mga prayoridad ng mga pinuno ng bansa ang pagpapaunlad ng ekonomiya. Kadalasang nakagagawa ang mga kompanyang Tsino ng mga produktong nababagay sa mga inaasahan sa pamilihan; kaya maaaring hindi mataas ang kalidad ng mga produktong Intsik kapag ninanais ng mga konsyumer ang mababang presyo.
Isang maaaring dahilan sa paglikha ng mga produktong mababa ang kalidad ang labis na pagdami ng populasyon ng tao. Ilang mga kompanya ay hindi kayang makahanap ng sapat na hilaw na materyales na kinakailangan sa paggawa ng mga produktong naglilingkod sa mga pangangailangan ng mga konsyumer, at sa halip ay nakagagawa ng mga bersiyong gawa sa mas-mura o mas-mababang kalidad na materyal. Sa pagkakataong ito, maaaring kulang din sa kapital, kasanayang pangalalang, at lakas sa pagbebenta sa pamilihan (marketing power) ang mga kompanya at negosyo, kaya nahahahantong lamang ito sa mga huwad o pekeng produkto. Maraming walang etikang mga kompanyang Intsik ay nakagawa ng mga huwad na produkto upang magkaroon ng mataas na kita. Kung minsan, nakokopya ang mga produkto ng mga tanyag na korporasyon tulad ng Apple, Hyatt at Starbucks.
Gayunpaman, kung titingnan ang kalagayan ayon sa konteksto ng kasaysayan, maaaring pagtalunan ito bilang isang karaniwang transisyon sa paggawa, sapagkat ang yugto ng paggawa ng mga produktong huwad at mababa ang kalidad ay hindi bukod-tangi sa Tsina, dahil nakaranas din ng kahalintulad na yugtong ekonomiko ang mga bansang Hapon, Timog Korea, at Taiwan. Kapag isasaisip ang nabanggit na impormasyon, maaaring mapansin na para bagang pataas ang kalakaran sa kalagayan ng paggawa sa Tsina, kalakip ng mga de-kalidad na mga produkto mula sa mga kompanyang Tsino tulad ng Huawei, Lenovo, at DJI nitong nakaraang mga taon.
Itinuturing na isang malakas na hudyat at kasuduklan sa mababang antas ng kaligtasan sa pagkain sa Tsina ang naganap na iskandalo sa gatas sa Tsina ng 2008, kung saang maraming mga gatas ay mayroong melamine at nakaapekto ito ng libu-libong mga mamamayan, at dahil diyan maraming mga magulang na Tsino ay hindi nagtitiwala sa mga produktong gatas na Intsik. Nitong nakaraang mga taon, inihayag ng pamahalaan ng Tsina na gumagawa sila ng mga hakbang upang maiayos ang mga produktong pagkain na may pinagdududahang kaligtasan at antas ng kalidad.